Сөләймәнов Руслан Мөхәмәтхәнәф улы

**Сөләймәнов Руслан Мөхәмәтхәнәф улы** (28 декабрь 1966 йыл) — СССР һәм Рәсәй хоккейсыһы (һөжүмсе), тренер. Шайбалы хоккей буйынса спорт мастеры. 

## Биографияһы
Руслан Мөхәмәтхәнәф улы Сөләймәнов 1966 йылдың 28 декабрендә Башҡорт АССР-ының баш ҡалаһы Өфөлә тыуған спортсы. «Салауат Юлаев» махсуслаштырылған олимпия резервы балалар-үҫмерҙәр спорт мәктәбе тәрбиәләнеүсеһе.

Өфөнөң «Авангард» (1982—1984), «Салауат Юлаев» (1984—1987 һәм 1988—1997), Свердловск ҡалаһының «СКА» (1987—1988), артабан «Рубин» (1997—1998) командаларында уйнай. Артабан — тренер эшендә.

## Тренер эшмәкәрлеге
«Салауат Юлаев» махсуслаштырылған олимпия резервы балалар-үҫмерҙәр спорт мәктәбенең өлкән тренеры була. 1994 йылда тыуған үҫмер хоккейсылар менән ике тапҡыр Рәсәй чемпионатының алтын миҙалдарын яулай. Рәсәйҙең U18 йыйылма командаһында трернер эшендә була.

2011 йылдан Нефтекаманың Юғары хоккей лигаһында сығыш яһаусы «Торос» хоккей командаһының баш тренеры. Руслан Сөләймәнов етәкселегендә Нефтекама спортсылары ике тапҡыр (2011/2012 һәм 2012/2013 йылдар миҙгелдәре) Рәсәй чемпионатында еңеүгә өлгәште һәм ошо йылдарҙа шулай уҡ Юғары хоккей лигаһының төп бүләге — Братина кубогын яуланы. 2014 йылда «Торос» Рәсәй чемпионатының көмөш призёры булды.

2017 йылдың 2 май көнөндә ул «Торос» командаһының баш тренеры Аркадий Андреевтың ярҙамсыһы була. 2018 йылдың 26 ғинуарында Андреев менән «Торос» етәкселеге килешеүҙе өҙә һәм Сөләймәновты команданың баш тренеры итеп ҡуя. Тәүге уйында уҡ «Торос» чемпионат лидерын «Динамо» хоккей клубын 4:0 иҫәбе менән тар-мар итә.

## Карьераһы
* Новым главным тренером «Южного Урала» стал Сулейманов — Сайт Высшей хоккейной лиги. Пресс-служба ВХЛ. 2015, 6 октября
* Руслан Сулейманов покинул уфимский «Толпар» — «Башинформ» мәғлүмәт агентлығы, 2015, 6 октябрь
* Хоккей буйынса йәштәр лигаһында уйнаған Өфөнөң «Толпар» командаһына яңы баш тренер тәғәйенләнде. Әлегә тиклем уны етәкләгән Венер Сафин урынына билдәле белгес Руслан Сөләймәнов ҡуйылды. Сөләймәнов быға тиклем Нефтекаманың «Торос» клубын етәкләй, уның менән ике тапҡыр Братина кубогын яулай. 6 мая 2015
* Руслан Сөләймәнов «Торос»тан китте. Хоккей буйынса Рәсәй беренселегенең юғары лигаһында сығыш яһаған Нефтекама ҡалаһының «Торос» командаһы баш тренеры Руслан Сөләймәнов отставкаға китте. Ул был ҡарарға тәрбиәләнеүселәренең еңелгәненән һуң килде. Уның етәкселегендә клуб ике тапҡыр беренселектең көмөш миҙал призеры булды

### Хоккейсы булғанда
* 1982—1984  Авангард Өфө
* 1984—1987  Салауат Юлаев
* 1987—1988  СКА Свердловск
* 1988—1997 / Салауат Юлаев
* 1997—1998  Рубин

### Тренеры булғанда
* 2011—2015  Торос (Нефтекама) 
* 2015  Толпар (Өфө)
* 2015—ноябрь, 2016  Южный Урал (Ырымбур өлкәһе, Орск)
* 2017—ә.в.  Торос (Нефтекама)

## Ҡаҙаныштары

### Хоккейсы булғанда
*  РСФСР (1981) халыҡтары Спартакиадаларының еңеүсеһе
*  РСФСР (1982) халыҡтары Спартакиадаларының көмөш призёры
*  СССР юниор чемпионы (1983)
*  Европа юниор чемпионы (1983)
*  Донъя йәштәр чемпионатының бронза призеры (1985)
*  Халыҡ-ара федерация хоккей кубогы еңеүсеһе (1994)
*  Милләт-ара хоккей лигаһы чемпионатының ике тапҡыр бронза призеры (1994/1995, 1995/1996)
*  Рәсәй чемпионатының бронза призеры (1996/1997)

### Тренеры булғанда
*  Рәсәй чемпионатының еңеүсеһе (2011/2012), (2012/2013)
*  Братина кубогы эйәһе (2011/2012), (2012/2013)
*  Рәсәй чемпионатының көмөш призёры (2014)

## Маҡтаулы исемдәре һәм башҡа бүләктәре
* Башҡортостан Республикаһының атҡаҙанған физик культура хеҙмәткәре (2011).

## Иҫкәрмәләр

## Һылтанмалар
* Салауат Юлаев рәсми сайт